hu hu hu hu hu hu hu hu hu hu hu hu hu hu hu hu hu hu hu da hu sv hu hu hu hu es hu hu hu pl hu fi sk hu hu hu hu hu fi hu hu fi hu en hu fr hu fr hu fr hu fr hu hu es hu fr es hu es nl ca hu nb en hu hu hu hu hu hu hu hu hu hu hu hu hu hu hu en hu hu hu hu hu hu hu hu hu sv hu pl en hu hu hu hu hu pl en hu es hu hu hu hu hu hu hu hu hu hu hu hu
Imre ciprusi király – Wikipédia
Imre ciprusi király, más néven Imre jeruzsálemi király (1144 körül – 1205. április 1.) a Lusignan-ház tagja, Jeruzsálem címzetes királya és Ciprus ura, majd királya volt.
1205. április 1. (61 évesen)
A Wikimédia Commons tartalmaz Imre ciprusi király témájú médiaállományokat.
VIII. Hugó lusignani gróf fia és Guidó jeruzsálemi király bátyja volt. A Hattíni csata során testvéréhez hasonlóan ő is fogságba került. Guidó a Jeruzsálemi Királyság trónjának elvesztése után Ciprus ura lett, 1194-ben bekövetkezett halála után pedig Imre lépett a helyébe. Guidó sosem lett Ciprus királya, ám Imrét uralkodásának harmadik évében, 1197. szeptember 22-én Nicosiában megkoronázták, így ő lett Ciprus első Lusignan királya.
Első felesége Ibelin Eschiva volt, akivel közös gyermekük, Hugó, később utódja lett Ciprus trónján. Eschiva 1197 októberében bekövetkezett halála után feleségül vette I. Izabella jeruzsálemi királynőt, és a házasság révén Jeruzsálem királya lett. Első házasságából hat, második házasságából három gyermek született.
Az 1197-es keresztes hadjáratot követően öt évre szóló fegyverszünetet kötött a muszlimokkal. Noha a megállapodást több alkalommal, mindkét oldalról megszegték, 1204-ben újabb hat évre meghosszabbították.
Imre 1205-ben vérhas, vagy mérgezés következtében halt meg. (Az 1205-ös évben, rövid idő alatt családjának több tagja is elhunyt: fiai, Guidó, János és Imre az év elején, felesége pedig a király után nem sokkal – egyes források szerint négy nappal – vesztette életét, de az év során elhunyt első házasságából származó legfiatalabb gyermeke Alix is.) A Nicosiai Szent Szófia székesegyházban, a mai Selimiye mecsetben temették el.
Halálával a két királyság irányítása ismét kettévált: Ciprus trónjára első házasságából származó tízéves fia Hugó, a Jeruzsálemi Királyság vezetését pedig özvegye, Izabella vitte tovább, de mivel röviddel ezt követően ő is meghalt, ezért Izabella egyik korábbi házasságából született 13 éves lánya, Mária lett a jeruzsálemi királynő.[1]
↑ Runciman, 1999. 702-717. old.
Ez a szócikk részben vagy egészben az Aimery of Cyprus című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
↑ Spyridakis, 1977.: Spyridakis, Constantinos. A brief history of Cyprus, Revised edition. (angol nyelven), Nicosia: Zavallis Press Ltd., 119. o. [1977]
↑ Runciman, 1999.: Runciman, Stephen. A keresztes hadjáratok története. Budapest: Osiris Kiadó [1951] (1999). ISBN 963-379-448-X
A Ciprusi Királyság uralkodóinak listája
A lap eredeti címe: „https://hu.wikipedia.org/w/index.php?title=Imre_ciprusi_király&oldid=23244406”
Utoljára szerkesztve 2020. november 12., 22:28-kor
A lap utolsó módosítása: 2020. november 12., 22:28
A lap szövege CC BY-SA 3.0 alatt érhető el, ha nincs külön jelölve.